TV-gids Donderdag 2 April 2015
JY LEES NOU TV-gids Donderdag 2 April 2015
18:30 Villa Rosa (kykNET): Fritz is erg omgekrap oor Gunther se gefuif en nog meer ontsteld nadat Gunther allerlei vreemde uitlatings maak. Eben is steeds besig om op Cardo te spioeneer.
18:30 7de Laan (SABC2): Ryno is op pad Boggomsbaai toe. Lynette kom groet – sal sy iets nog kan verander? Irma is teleurgesteld in Sonja se nuutste idee.
19:30 Binnelanders (kykNET): Jana se dag begin met 'n onstoke At en nuus oor Herman. Die Tweede Trienie moet 'n huis kry, en Morné praat ernstig met Emil oor Ivanka. Daar word groot moeite gedoen met 'n opkomende verjaarsdagpartytjie.
20:00 Bravo! (kykNET): Dis weer tyd vir die jaarlikse Ghoemas. Ons kyk wie stap met die gesogte musiekpryse weg. Ons kyk na Eeu van Eybers, 'n produksie wat vanjaar by Woordfees en KKNK is, en Elizabeth Eybers se gedigte in musiek omskep.
20:30: Koekedoor (kykNET): In hierdie episode laat blom Koekedoor die tradisie van die teetuin en fyn tuinpartytjies – met eetgoed wat pas by die vroue in mooi blomrokke, breërandhoede en handskoene. Hier word die fynste gebak met die fynste hand en delikate aanslag voorgesit. Die tema is fyntuin en Switserse rolkoek, mini-randkoeke en Petit Fours kom maak 'n draai.